U sklopu projekta omogućen mi je job shadowing u ustanovi Fontanet u  španjolskom gradu Taragoni. Fontanet je zdravstvena ustanova u kojoj se provode mnoge procedure kao što su: pregledi, savjetovanja, dijagnostički postupci, fizioterapijske procedure, logopedija i ostale srodne djelatnosti. Za vrijeme boravka u ustanovi primljena sam vrlo profesionalno i srdačno, omogućen mi je razgled cijele ustanove, uvid u organizaciju rada, promatranje i provođenje fizioterapijskih postupaka (manalne tehnike, osteopatija, trigger točke, facilitacija i elektroterapijske procedure). Razmijenila sam iskustva s fizioterapeutima o načinu obrazovanja, i mogućnostima usavršavanja, kao i o pristupu bolesniku i primjeni različitih tretmana. Bilo je zanimljivo vidjeti kulturološke razlike u prijemu i odnosu s pacijentima te nadgledati i praksu naših učenika koji će tamo provesti 90 dana. Stečeno iskustvo će mi svakako pomoći u redovnoj i izbornoj nastavi strukovnih predmeta.